《即事赠荆文始段砺如两姊夫》
明代·王彦泓

杯水俄兴滟滪波，锦袍恩分近如何。休嫌张耳朋欢薄，止笑袁耽姊妹多。

花底追游长作队，酒边排调竟传讹。解围安用聊城矢，只倩胡笳一曲歌。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。